Rihanna ჯო ბაიდენს აკრიტიკებს - popmusic
12 აგვ 2019 / 14:48
Rihanna ჯო ბაიდენს აკრიტიკებს
ბარბადოსელი მომღერალი რიანა აშშ-ის ყოფილი ვიცეპრეზიდენტისა და დემოკრატიული პარტიის ერთ-ერთი შესაძლო საპრეზიდენტო კანდიდატის, ჯო ბაიდენის განცხადებამ გააღიზიანა, რომელიც მან აიოვაში აზიელ და ლათინოამერიკელ ამომრჩეველთან შეხვედრისას გააკეთა.
"ღარიბი ბავშვები ისეთივე გონებამახვილები და ნიჭიერები არიან, როგორებიც თეთრკანიანები", - თქვა ბაიდენმა, შემდეგ კი დაამატა - "ისევე, როგორც მდიდარი ბავშვები, შავკანიანი ბავშვები, აზიელი ბავშვები".
ბაიდენის ნათქვამი რირიმ ინსტაგრამის საშუალებით გააზიარა და პოსტს დააწერა:
“ვაუ, და ის დარწმუნებულია, რომ რაღაც დიდებული თქვა. მაშინაც კი, როდესაც თავის მოჩვენებას ცდილობენ, ნათლად ჩანს, რას გრძნობენ სინამდვილეში ჩვენ მიმართ".
ცოტა ხნის წინ მომღერლის კრიტიკა აშშ-ის მოქმედმა პრეზიდენტმა, დონალდ ტრამპმაც დაიმსახურა, რომელმაც ქვეყანაში ბოლო პერიოდში მომხდარ შეიარაღებულ თავდასხმებს ტვიტერზე უბრალოდ "სიმხდალე" უწოდა და არა ტერორიზმი.
► დონალდ ტრამპის განცხადებამ Rihanna გააღიზიანა
12 აგვ 2019 / 14:16 Young Thug ახალ ალბომს 16 აგვისტოს გამოუშვებს
22 აგვ 2019 / 12:12 ნახეთ: BTS-ის ახალი ვიდეოთამაშის თიზერი გავრცელდა